
VOORWOORD 


AANGESIEN artikel 3 van die Wet op Plaaslike Regering: Munisipale Eiendomsbelasting, 
2004 (no. 6 van 2004) bepaal dat ’n munisipaliteit ’n eiendomsbelastingbeleid in 
ooreenstemming met hierdie Wet moet aanvaar, word 

DAAROM NOU die volgende beleid oor die heffing van eiendomsbelasting aanvaar. 


DOELWIT 

1 . Met die ontwikkeling en aanvaarding van hierdie eiendomsbelastingbeleid het die raad 

daarna gestreef om uitvoering te gee aan die menings wat in die voorwoord van die 

Eiendomsbelastingwet uitgespreek is, naamlik dat: 

(a) die Grondwet gelas plaaslike regering om ontwikkelend van aard te wees in die 
hantering van ons land se diensleweringsprioriteite en die bevordering van 
munisipaliteite se ekonomiese en finansiële lewensvatbaarheid; 

(b) daar ’n behoefte is om plaaslike regering van toegang tot ’n toereikende en 
veerkragtige bron van inkomste te voorsien wat nodig is om sy 
ontwikkelingsverantwoordelikhede na te kom; 

(c) inkomste wat vanuit eiendomsbelasting verkry word, verteenwoordig ’n kritieke 
bron van inkomste vir munisipaliteite om hul grondwetlike doelwitte te bereik, 
veral in gebiede wat in die verlede weens rasdiskriminerende wetgewing en 
praktyke afgeskeep is; en 

(d) dit noodsaaklik is dat munisipaliteite hul mag om eiendomsbelasting op te lê, 
binne ’n statutêre raamwerk beoefen wat sekerheid, eenvormigheid en eenvoud 
oor die nasie heen bevorder en wat historiese wanbalanse in ag neem asook die 
las wat eiendomsbelasting op die armes lê. 


DEFINISIES 

2 . In hierdie beleid, tensy die konteks anders aandui 
beteken “ landbou eiendom “ eiendom wat primêr vir landboudoeleindes gebruik word , 
sonder uitsluiting en voorbehou van Artikel 9, uitgesluit die gebruik van eiendom wat gebruik 
word vir die huisvesting van gaste en uitgesluit die gebruik van eiendom vir die doel van 
eko toerisme of vir die handel of jag van wild. 

“landboudoel”, beteken die primere gebruik van n eiendom vir landbou doeleindes ( 
kelders ingesluit) en sluit spesifiek die gebruik van ’n eiendom vir geen doel of die doel 
van proe lokale/restuarante en van ekotoerisme of handel in of jag van wild, uit; 

beteken “jaarliks” eenmaal elke finansiële jaar; 
beteken “kategorie” 

(a) met betrekking tot eiendom, ’n kategorie van eiendom wat kragtens artikel 8 van 
die Wet bepaal is, soos vervat in hierdie beleid; 

(b) met betrekking tot eienaars van eiendom, ’n kategorie wat kragtens artikel 15 (2) 
van die Wet bepaal is; 

beteken “uitsluiting”, met betrekking tot ’n munisipaliteit se mag om 
eiendomsbelasting te hef, ’n beperking van daardie mag soos voor voorsien in artikel 
17 van die Wet; 

beteken “vrystelling”, met betrekking tot die betaling van ’n belasting, ’n vrystelling wat 
kragtens artikel 15 van die Wet toegestaan is; 

beteken “finansiële Jaar” die tydperk wat vanaf 1 Julie in ’n jaar tot 30 Junie van die 
volgende jaar strek; 

beteken “plaaslike gemeenskap”, met betrekking tot’n munisipaliteit 

(a) daardie groep mense bestaande uit 

(i) die inwoners van die munisipaliteit; 

(ii) die belastingbetalers van die munisipaliteit; 

(iii) enige burgerlike organisasies en nieregerings-, private sektor- of 
arbeidsorganisasies of -liggame wat by plaaslike aangeleenthede binne die 
munisipaliteit betrokke is; en 

(iv) besoekers en ander mense wat buite die munisipaliteit woonagtig is wat, 
weens hul teenwoordigheid in die munisipaliteit, gebruik maak van dienste 
of fasiliteite wat deur die munisipaliteit voorsien word. 

(b) Sluit, meer spesifiek, die armes en ander benadeelde seksies van so ’n groep 
mense in. 

beteken “plaaslike munisipaliteit” ’n munisipaliteit wat munisipale uitvoerende en 
wetgewende gesag in sy gebied deel met ’n distriksmunisipaliteit binne wie se gebied 
dit val, en wat in artikel 155(1) van die Grondwet as ’n kategorie B-munisipaliteit beskryf 
word; 

beteken “pensioenaris” alle persone / eienaars bo 60 jaar oud 

beteken “markwaarde”, met betrekking tot eiendom, die waarde van die eiendom wat 
kragtens artikel 46 van die Wet vasgestel is; 

beteken “meervoudige doei”, met betrekking tot eiendom, die gebruik van die 
eiendom vir meer as een doeleinde; 

beteken “munisipaie raad” of “raad” die munisipale raad van die munisipaliteit; 
beteken “munisipaiiteit” 

(a) as ’n korporatiewe entiteit, ’n munisipaliteit wat in artikel 2 van die Munisipale 
Stelselswet beskryf is; en 

(b) as ’n geografiese gebied, ’n munisipale gebied wat kragtens die Wet op Plaaslike 
Regering: Munisipale Afbakening, 1998 (Wet no. 27 van 1998) afgebaken is; 

beteken “munisipaie bestuurder” ’n persoon wat kragtens artikel 82 van die 
Munisipale Strukturewet aangestel is; 

beteken “nuut beiasbare eiendom” enige belasbare eiendom waarop 
eiendomsbelasting nie gehef is voor die einde van die finansiële jaar wat die jaar 
voorafgaan waarin die Wet in werking getree het nie, uitsluitend eiendom wat 
verkeerdelik van ’n waardasierol weggelaat is en om daardie rede nie voor daardie 
datum belas is nie; 

beteken “okkupeerder”, met betrekking tot ’n eiendom, ’n persoon wat ’n eiendom 
werklik okkupeer, ongeag of die persoon die reg het om die eiendom te okkupeer al 
dan nie; 

beteken “eienaar” 

(a) met betrekking tot eiendom waarna in paragraaf (a) van die definisie van 
“eiendom” verwys word — ’n persoon in wie se naam eienaarskap van die 
eiendom geregistreer is; 

(b) met betrekking tot ’n reg waarna in paragraaf (b) van die definisie van “eiendom” 
verwys word, ’n persoon in wie se naam die reg geregistreer is; of 

(c) met betrekking tot grondbesitreg waarna in paragraaf (c) van die definisie van 
“eiendom” verwys word, ’n persoon in wie se naam die reg geregistreer is of aan 
wie dit kragtens wetgewing toegeken is. 

met die voorbehoud dat ’n persoon waarna hieronder verwys word vir die doeleindes 
van hierdie Wet deur ’n munisipaliteit in die volgende gevalle as die eienaar van ’n 
eiendom beskou word: 

(i) ’n trustee, in die geval van ’n eiendom in ’n trust uitsluitend 
staatstrustgrond; 

(ii) ’n eksekuteur of administrateur, in die geval van ’n eiendom in ’n bestorwe boedel; 

(iii) ’n trustee of likwidateur, in die geval van ’n eiendom in ’n insolvente boedel of 
onder likwidasie; 

(iv) ’n geregtelike bestuurder, in die geval van ’n eiendom in die boedel van ’n persoon 
onder geregtelike bestuur; 

(v) ’n kurator, in die geval van ’n eiendom in die boedel van ’n persoon onder 
kuratorskap; 

(vi) ’n vruggebruiker of ander persoon in wie se naam ’n vruggebruik of ander 
persoonlike serwituut geregistreer is, in die geval van ’n eiendom wat onderworpe 
is aan ’n vruggebruik of ’n ander persoonlike serwituut; 

(vii) ’n huurder, in die geval van ’n eiendom wat in die naam van ’n munisipaliteit 
geregistreer is en deur hom verhuur word; of 

(viii) ’n koper, in die geval van ’n eiendom wat verkoop is en waarvan besit aan die 
koper gegee is hangende registrasie van eienaarskap in die naam van die koper; 

beteken “vergunde gebruik”, met betrekking tot ’n eiendom, die beperkte doel 
waarvoor die eiendom gebruik mag word ooreenkomstig 

(a) enige beperkings wat opgelê is deur 

(i) ’n titelvoorwaarde; 

(ii) ’n bepaling van ’n stadsbeplanning- of grondgebruikskema; of 

(iii) enige wetgewing wat van toepassing is op enige spesifieke eiendom of 
eiendomme; of 

(b) ’n versagting van enige sodanige beperkings; 
beteken “eiendom” 

(a) onroerende eiendom wat in die naam van ’n persoon geregistreer is, insluitend, in 
die geval van ’n deeltitelskema, ’n deeltiteleenheid wat in die naam van ’n persoon 
geregistreer is; 

(b) ’n reg wat teen ’n onroerende eiendom in die naam van ’n persoon geregistreer is, 
uitsluitend ’n verband wat teen die eiendom geregistreer is; 

(c) ’n reg op grondbesit wat in die naam van ’n persoon geregistreer is of 
ooreenkomstig wetgewing aan ’n persoon toegeken is; 

beteken “eiendomsregister” ’n register van eiendomme waarna in artikel 23 van die 
Wet verwys word; 

beteken “eiendomsbelasting” ’n munisipale belasting op eiendom wat in artikel 
229(1 )(a) van die Grondwet in die vooruitsig gestel is; 

beteken “belasbare eiendom” eiendom waarop ’n munisipaliteit kragtens artikel 2 van 
die Wet ’n belasting hef, uitsluitend eiendom wat ten volle van belasting uitgesluit is 
kragtens artikel 17 van die Wet; 

beteken “korting”, met betrekking tot ’n belasting wat op eiendom betaalbaar is, ’n 
afslag op die bedrag van die belasting wat op die eiendom betaalbaar is; 

beteken “verlaging”, met betrekking tot ’n belasting betaalbaar op ’n eiendom, die 
verlaging van die bedrag waarvoor die eiendom gewaardeer is en die berekening van 
die belasting op daardie eiendom op sodanige laer bedrag; 

beteken “residensiële eiendom” eiendom wat as residensieel in ’n waardasierol 
kragtens artikel 41 (2) van die Wet ingesluit is; 

beteken “die Wet” die Wet op Plaaslike Regering: Munisipale Eiendomsbelasting, 
2004 (no. 6 van 2004). 

(2) In hierdie beleid het ’n woord of uitdrukking wat afgelei is van ’n woord of uitdrukking in 
subseksie (1) ’n ooreenstemmende betekenis tensy die konteks aandui dat ’n ander 
betekenis bedoel word. 


DOEL VAN DIE BELEID 

3 . Die doel van die beleid is: 

( 1 ) Om aan die bepalings van artikel 3 van die Wet te voldoen. 

( 2 ) Om kriteria vir die toepassing van die volgende te bepaal 

a) die heffing van differensiële eiendomsbelasting vir verskillende kategorieë 
eiendomme; 

b) vrystellings; 

c) toelae en kortings; en 

d) belastingverhogings. 

(3) Kriteria te bepaal of te voorsien vir die bepaling van: 

a) kategorieë van eiendomme vir die doel van die heffing van verskillende 
eiendomsbelasting; en 

b) kategorieë van eienaars van eiendomme vir kategorieë van eiendomme vir 
die doel van die toestaan van vrystellings, kortings en verlagings. 

(4) Te bepaal hoe die munisipaliteit se magte uitgeoefen moet word ten opsigte van 
meerdoelige eiendomme. 

(5) Koste vir en voordeel aan die gemeenskap vir die munisipaliteit te identifiseer en 
te kwantifiseer ten opsigte van - 

a) vrystellings, kortings en verlagings; 

b) uitsluitings; en 

c) belasting op eiendomme wat ingefaseer moet word. 

(6) Die effek van eiendomsbelasting op die armes in berekening te bring. 

(7) Die effek van eiendomsbelasting op organisasies wat aktiwiteite tot openbare 
voordeel verrig, in berekening te bring. 

(8) Die effek van eiendomsbelasting op staatsdiensinfrastruktuur in berekening te 
bring. 

(9) Die maatreëls te bepaal om plaaslike ekonomiese en maatskaplike ontwikkeling 
te bevorder. 

(10) Alle belasbare eiendom wat nie belas word nie, te identifiseer. 

BELEIDSBEGINSELS 

4. (1) Die raad sal, as deel van elke jaarlikse bedryfsbegrotingkomponent, ’n 

eiendomsbelasting in die rand hef op die markwaarde van alle belasbare 
eiendom soos opgeteken in die munisipaliteit se waardasierol en aanvullende 
waardasierol. Belasbare eiendom sal enige regte wat teen sodanige eiendom 
geregistreer is, insluit met die uitsondering van ’n verband. 

(2) Die raad verbind homself daartoe om elke jaarlikse verhoging so ver moontlik te 
beperk 

(3) Die raad sal, in die oplegging van eiendomsbelasting vir elke finansiële jaar, 
behoorlik kennis neem van die totale las wat eiendomsbelasting en diensgelde lê 
op verteenwoordigende eienaars van eiendom, in die onderskeie kategorieë van 



eiendomeienaarskap, en van die mate waartoe hierdie las mededingend is of bly 
met die vergelykbare las in ander munisipaliteite binne die plaaslike ekonomiese 
streek. 

(4) Die raad sal voorts, in die oplegging van die eiendomsbelasting vir elke finansiële 
jaar, daarna streef om te verseker dat die totale begrote inkomste vanuit 
eiendomsbelasting, min inkomste waarvan afstand gedoen is en min enige 
bydraes tot die voorsiening vir slegte skulde, gelyk is aan ten minste 25% (vyf en 
twintig persent) van die munisipaliteit se totale begrote netto inkomste vir die 
finansiële jaar ter sprake. Sodoende sal die munisipaliteit verseker dat sy 
inkomstebasis en die invorderbaarheid van sy inkomste gesond bly. 

(5) Alle belastingbetalers, in ’n spesifieke kategorie, soos van tyd tot tyd bepaal deur 
die raad, sal billik behandel word. 

(6) Eiendomsbelasting sal proporsioneel tot die verbeterde waarde van die eiendom 
gehef word. 

(7) Die belastingtarief sal gegrond word op die waarde van alle belasbare eiendom en 
die bedrag wat deur die munisipaliteit benodig word om die bedryfsbegroting te 
balanseer na inagneming van surplusse voortgebring uit handels- en ekonomiese 
dienste en die bedrae wat benodig word om vrystellings, kortings en hulptoelae, 
soos van tyd tot tyd deur die raad goedgekeur, te finansier. 

(8) Handels- en ekonomiese dienste sal afgebaken word, en tariewe en diensgelde 
sal op so ’n wyse bereken word dat die inkomste wat voortgebring word die koste 
van die dienste dek of ’n surplus genereer. 

(9) Eiendomsbelasting sal gebruik word om gemeenskap- en gesubsidieerde dienste 
te finansier en sal nie gebruik word om handels- en ekonomiese dienste te 
subsidieer nie. 

(10) Surplusse uit handels- en ekonomiese dienste sal gebruik word om gemeenskap- 
en gesubsidieerde dienste te subsidieer. 

(11) Die voorsiening vir bedryfskapitaal vir gemeenskap- en gesubsidieerde dienste 
moet gelyk wees aan die nie betaling van belasting gedurende die vorige 
finansiële jaar en moet nie enige voorsiening vir bedryfskapitaal wat met handels- 
en ekonomiese dienste verband hou, insluit nie. 

(12) Die munisipaliteit se inkomstebasis sal beskerm word deur vrystellings, toelaes 
en kortings te beperk soos in hierdie beleid uiteengesit word. 

KLASSIFISERING VAN DIENSTE EN UITGAWES 

5. (1) Die Hoof Finansiële Beampte sal, onderworpe aan die riglyne wat deur die 

Nasionale Tesourie en die Burgemeesterskomitee van die Raad bepaal word, 
voorsiening maak vir die volgende klassifikasie van munisipale dienste: 

(a) Handelsdienste 

(i) Water. 

(ii) Elektrisiteit. 

(iii) Vakansie-oorde. 

(iv) Agentskappe 

(b) Ekonomiese dienste 

(i) Afvalverwydering. 

(ii) Rioolwegdoening. 

(c) Gemeenskapsdienste 

(i) Lugbesoedeling. 

(ii) Brandbestrydingsdienste( diens verrig deur die Distriksraad). 

(iii) Plaaslike toerisme. 

(iv) Munisipale beplanning. 

(v) Munisipale openbare werke, slegs ten opsigte van die behoeftes van 
munisipaliteite se vervulling van hul verantwoordelikhede en om 
funksies te administreer wat kragtens die Grondwet en enige ander 
wet aan hulle toegewys is. 

(vi) Vloedwaterbestuurstelsel in beboude gebiede. 

(vii) Handelsregulasies. 

(viii) Vaste reklameborde en die vertoon van advertensies in 
openbareplekke. 

(ix) Begraafplase. 

(x) Beheer van openbare oorlaste. 

(xi) Beheer van ondernemings wat drank aan die publiek verkoop. 

(xii) Dorpsgebiedontwikkeling. 

(xiii) Fasiliteite vir die akkommodasie, versorging en begrawing van diere. 

(xiv) Omheining en heinings. 

(xv) Lisensiëring van honde. 

(xvi) Lisensiëring en beheer van ondernemings wat voedsel aan die 
publiek verkoop. 

(xvii) Plaaslike geriewe. 

(xviii) Plaaslike sportfasiliteite. 

(xix) Munisipale parke en ontspanning. 

(xx) Munisipale paaie. 

(xxi) Geraasbesoedeling. 

(xxii) Skutte. 

(xxiii) Openbare plekke. 

(xxiv) Straathandel/straatverligting. 

(xxv) Verkeer en parkering. 

(xxvi) Boubeheer. 

(xxvii) Lisensiëring van motorvoertuie en vervoerpermitte. 

(xxviii) Natuurreservate. 

(d) Gesubsidieerde dienste 

(i) Biblioteke en museums. 

(ii) Geproklameerde paaie. 

(2) Handels- en ekonomiese dienste moet afgebaken en gefinansier word(sover 
moontlik) uit diensgelde onderwyl gemeenskap- en gesubsidieerde dienste uit 
eiendomsbelasting gefinansier sal word. 

Kostesentrums (per GRAP) 

(3) Kostesentrums sal geskep word waaraan die koste toegewys kan word wat met 
die lewering van die diens geassosieer word 

(a) per Departement; 

(b) per Seksie/diens; en 

(c) per Afdeling/diens. 

(4) Die klassifisering van uitgawes, elk met ’n unieke begrotingspos, sal op alle 
kostesentrums toegepas word. 

KATEGORIEË VAN EIENDOM 

6. (1) Eiendomme sal as volg gekategoriseer word:- 

(a) Residensiële eiendomme. 

(b) Industriële eiendomme. 

(c) Sake- en kommersiële eiendomme,wat insluit eiendomme waarop 

huiswinkels bedryf word. 

(d) Plaaseiendomme wat gebruik word vir landboudoeleindes / residensiële 
doeleindes 

(e) mynbou eiendomme 

(f) Eiendomme in staatsbesit en publieke diens organisasies. 

(g) Staatsdiensinfrastruktuur. 

(h) eiendomme wat deur openbare weldaadsorganisasies besit word en wat 
gebruik word vir spesifieke openbare weldaadsaktiwiteite. 

(i) eiendomme wat vir veeldoenige doeleindes gebruik word, onderhewig aan 

artikel 9 

(j) enige ander kategorie van eiendom wat bepaal word deur die Minister met die 

toestemming van die Minister van Finansies by kennisgewing in die 
Staatskoerant 

(k) Beskermde gebiede. 

(l) Nasionale monumente. 

KATEGORIEË VAN EIENAARS 

7. ( 1 ) Vir die doel van artikel 15(2) van die Wet sal die volgende kategorieë van 

eienaars erken word 

(a) hulpbehoewende eienaars; 

(b) eienaars wat van pensioene of maatskaplike toelae vir hul lewensbestaan 
afhanklik is; 

(c) eienaars wat tydelik sonder’n inkomste is; 

(d) eienaars van eiendom wat in gebiede geleë is wat geraak word deur - 

(i) ’n ramp binne die konteks van die Wet op Rampbestuur, 2002 (no. 57 
van 2002); 

(ii) enige ander ernstige nadelige maatskaplike of ekonomiese toestande; 

(e) eienaars van residensiële eiendomme met ’n markwaarde laer as die 
bedrag wat deur die munisipaliteit bepaal is, indien daar so ‘n bepaling 
gemaak word; of 

(f) eienaars van landbou-eiendomme wat bona fide boere is. 

BELASTINGPLIGTIGHEID 

8. Wyse en datum van betaling 

( 1 ) Die Munisipaliteit sal die eiendomsbelasting wat gehef word in periodieke 
paaiemente van gelyke bedrae oor’n tydperk van twaalf maande verhaal. 

( 2 ) Die paaiemente is betaalbaar op of voor die 25ste dag van elke maand volgende 
op die maand waarin dit gehef is. 

( 3 ) Rente sal teen 1% bo die prima rentekoers gehef word vir enige laatbetalings wat 
ontvang word. 


Jaarlikse Betalingsreëlings 

(4) Deur’n voorafreëling met die munisipaliteit te tref, kan die eiendomsbelasting in ’n 
enkele bedrag betaal word op of voor 30 September van die jaar waarin dit gehef 
word; aansoeke moet egter voor 31 Mei vir hierdie opsie ingehandig word. 

(5) Die Direkteur van Finansiële Dienste sal enige aansoeke na 30 Junie oorweeg. 

Verhaling van agterstallige eiendomsbelasting van huurdersokkupeerders 

en agente 

(6) Indien ’n bedrag verskuldig vir belasting gehef ten opsigte van eiendom onbetaal 
is na die dag wat vasgestel is, mag die munisipaliteit die bedrag in sy geheel of 
gedeeltelik van ’n huurder of okkupeerder van die eiendom verhaal. 

(7) Die bedrag wat die munisipaliteit van die huurder of okkupeerder van die 
eiendom mag verhaal, word beperk tot die bedrag van die huur of ander geld 
verskuldig en betaalbaar deur die huurder of okkupeerder van die eiendom aan 
die eienaar van die eiendom. 

(8) ’n Bedrag wat die munisipaliteit van die huurder of okkupeerder van die eiendom 
verhaal, moet deur die huurder of okkupeerder verreken word teen enige gelde 
wat deur die huurder of okkupeerder aan die eienaar verskuldig is. 

( 9 ) Die munisipaliteit mag die bedrag wat vir eiendomsbelasting verskuldig is van ’n 
agent van die eienaar verhaal nadat die munisipaliteit die agent of persoon 
skriftelik kennis gegee het. 

(10) Die bedrag wat die munisipaliteit van die agent of ander persoon mag verhaal, is 
beperk tot die bedrag van daardie huur wat deur die agent of persoon ontvang 
word, 

(11) Die huur in terme van paragraaf (10) sal die bedrag wees min die kommissie 
verskuldig aan daardie agent of persoon, onderworpe aan die Wet op 
Eiendomsagente, 1976 (no. 112 van 1976). 

( 12 ) Die agent of ander persoon moet, op versoek van die munisipaliteit, die 
munisipaliteit van ’n skriftelike staat voorsien waarin alle betalings vir huur op die 
eiendom gespesifiseer word wat deur die agent of persoon ontvang is gedurende 
’n tydperk wat deur die munisipaliteit bepaal word. 

Tussentydse Waardasiedebiete 

( 13 ) In geval van ’n eiendom wat aan ’n nuwe eienaar oorgedra is en waar ’n 
Tussentydse Waardasie plaasgevind het, sal die vorige eienaar sowel as die 
nuwe eienaar gesamentlik en afsonderlik verantwoordelik gehou word vir die 
vereffening van die tussentydse eiendomsbelastingrekening. 


Eienaarskap 

( 14 ) Eiendomme wat ten tye van ontwikkeling terugval na die Munisipaliteit, d.w.s. 
oopruimtes en paaie, moet vir die koste van die ontwikkelaar aan die 
Munisipaliteit oorgedra word. 

( 15 ) Tot dan sal eiendomsbelasting wat gehef word vir die rekening van die 
ontwikkelaar wees. 

Klaringsertifikaat 

( 16 ) Belastingklaringsertifikate sal geldig wees vir ‘n tydperk van 60 dae indien gelde 
ten volle betaal is tot op datum van uitreiking. 

( 17 ) ’n Belasting op eiendom wat onderworpe is aan ’n deeltitelskema sal op die 
individuele deeltiteleenhede in die skema gehef word. 

Heffing van belasting op eiendom in deeltitelskemas 

( 18 ) Die oordrag prokureur sal verantwoordelik wees vir die bemiddelling tussen die 
partye vir betaling van enige skulde wat mag oploop vanaf datum van uitklaring 
tot datum van registrasie van eiendom in koper se naam. 


KRITERIA WAT TOEGEPAS MOET WORD VIR DIE DOEL OM 
VERSKILLENDE EIENDOMSBELASTING VIR KATEGORIEË VAN 
EIENDOMMETEHEF 

9 . ( 1 ) Daar sa gedifisensieer tussen die verskillende kategoriee van belasbare 

eiendomme en sal verskillende eiendomsbelasting in die rand betaal word as wat 
van tyd tot tyd deur die munisipale raad bepaal word gedurende die begroting 
goedkeuring proses. 

( 2 ) Die eiendomsbelasting betaalbaar deur landbou-eiendomme mag nie meer as vyf 
en twintig persent (25%) wees van die belasting betaalbaar deur residensiële 
belastingbetalers nie. 

( 3 ) Om te kwalifiseer vir item 9.2 moet die eienaar by SAID as ‘n boer aangeslaan 
word vir inkomstebelasting doeleindes en moet die bewys van registrasie (IB 3) 
ingedien word as bewys en meegaande aansoekvorm voltooi voor 30 Junie van 
elke jaar, anders sal die eiendom geag residensieel te wees. Die aansoek moet 
elkejaar voltooi word. 


VRYSTELLINGS 

Kategorieë van eiendomme 

10 . ( 1 ) Munisipale eiendomme van die Matzikama Munisipaliteit word vrygestel van die 
betaling van eiendomsbelasting aangesien dit die belastinglas of diensgelde aan 
eienaars van eiendom of verbruikers sal verhoog. 

(2) Eiendomme vir meerdoelige gebruik ingevolge Art 9 van die Wet 


15 



(3) Eiendomme vir meerdoelige gebruik wat nie binne die definisie van die 
residensiele kategorie val nie en daarom nie kwalifiseer vir residensiele korting 
nie, kan ingesluit word in die kategorie van eiendomme vir meerdoelige gebruik. 
Die heffing betaalbaar op sodanige eiendom sal bepaal word deur die kategorie 
wat bepaal word vir die gedeelte waarvan die gebruik afwyk van die dominante 
gebruik van die eiendom. 

(4) Eienaars van die volgende kategorieë van eiendomme mag aansoek doen vir die 
vrystelling van eiendomsbelasting onderworpe aan die voorlegging van ’n 
belastingvrystelling wat deur die Suid-Afrikaanse Inkomstediens (SAID) uitgereik 
is. 

(a) Die volgende Openbare Weldaadorganisasies (gesondheid en humanitêr) 

mag vir vrystelling van eiendomsbelasting aansoek doen waar: 

(i) belasbare eiendom geregistreer is in die naam van ’n instansie of 
organisasie wat, volgens die Raad se mening, welsyn- of humanitêre 
werk verrig soos beoog in Deel 1 van die Negende Skedule van die 
Inkomstebelastingwet (Wet no. 58 van 1962); 

(ii) die versorging of berading van, of die voorsiening van 

opvoedkundige programme verwant aan, weggooi-, mishandelde, 
verwaarloosde, wees- of hawelose kinders; 

(iii) die versorging of berading van arm of behoeftige persone waar meer 
as 90 persent van daardie persone aan wie versorging of berading 
verskaf word bo die ouderdom van 60 is; 

(iv) die versorging of berading van, of die voorsiening van 

opvoedkundige programme verwant aan, fisies of geestelik 
mishandelde of getraumatiseerde persone; 

(v) die verskaffing van rampnoodleniging; 

(vi) die redding of versorging van persone in nood; 

(vii) die voorsiening van armoedeverligting; 

(viii) rehabiliterende versorging of berading of onderrig van gevangenis, 
voormalige gevangenis en veroordeelde oortreders en persone wat 
verhoorafwagtend is; 

(ix) die rehabilitasie, versorging of berading van persone wat aan 

afhanklikheidsvormende middels verslaaf is of die voorsiening van 

voorkomende en opvoedkundige programme ten opsigte van 
verslawing aan afhanklikheidsvormende middels; 

(x) konflikoplossing, die bevordering van rekonsiliasie, wedersydse 

respek en verdraagsaamheid tussen die onderskeie 

bevolkingsgroepe van Suid-Afrika; 

(xi) die bevordering of bepleiting van menseregte en demokrasie; 

(xii) die beskerming van die veiligheid van die algemene publiek; 

(xiii) die bevordering of beskerming van gesinstabiliteit; 

(xiv) die voorsiening van regsdienste aan armes en behoeftige persone; 

(XV) die voorsiening van fasiliteite vir die beskerming en versorging van 
arm en behoeftige ouers se kinders wat jonger as skoolgaande 
ouderdom is; 

(xvi) die bevordering of beskerming van die regte en belange van, die 
versorging van, asielsoekers en vlugtelinge; 

(xvii) gemeenskapontwikkeling vir arm en behoeftige mense en inisiatiewe 
wat armoede bekamp, insluitend: 

(a) die bevordering van gemeenskapgebaseerde projekte wat 

verband hou met selfhelp, bemagtiging, kapasiteitsbou, 
vaardigheidsontwikkeling of armoedebekamping; 

(b) die voorsiening van opleiding, ondersteuning of hulp aan 

gemeenskapsgebaseerde projekte wat in item (a) voorsien is; of 

(c) die voorsiening van opleiding, ondersteuning of hulp aan 

opkomende mikro-ondernemings om kapasiteit te verbeter ten 
einde sake-ondernemings te begin en te bestuur, wat die toestaan 
van lenings mag insluit ooreenkomstig die voorwaardes wat deur 
die Minister by wyse van regulasie voorgeskryf mag word; en 

(xviii) die bevordering van toegang tot die media en ’n vrye pers 
(b) Openbare Weldaadorganisasies (kultureel) waar:- 

(i) belasbare eiendom geregistreer is in die naam van Boy Scouts, Girl 
Guides, Sea Scouts, Voortrekkers of enige ander organisasie wat, 
volgens die Raad se mening, soortgelyk is of enige belasbare 
eiendom wat deur die Raad aan enige van die gemelde organisasies 
verhuur word; of 

(ii) belasbare eiendom vir die bevordering, daarstelling, beskerming of 
instandhouding van gebiede, versamelings of geboue van 

geskiedkundige of kulturele belang of nasionale monumente of 
nasionale erfenisterreine, museums, ingeslote kunsgalerye, argiewe 
en biblioteke benut word. 


(c) Openbare Voordeelorganisasies (sport) waar: 

(i) Sportvelde vir die doel van amateur- en enige sosiale aktiwiteite 
gebruik word wat met sodanige sport verbind word met die 
uitsondering van sportvelde van openbare en private skole. 

(d) Openbare Weldaadorganisasies (bewaring, omgewing en dierewelsyn), 

waar: 

(i) belasbare eiendom in die naam van ’n organisasie of instelling 

geregistreer is wat betrokke is by die bewaring, rehabilitasie of 
beskerming van die natuurlike omgewing, insluitend flora en fauna; of 

(ii) belasbare eiendom in die naam van ’n instelling of organisasie 

geregistreer is wat as sy uitsluitlike doelwit die beskerming, insluitend 
die rehabilitasie of voorkoming van mishandeling, van diere of voëls 
het. 

(e) Openbare Weldaadorganisasies (gesondheidsorg) waar: 

(i) belasbare eiendom in die naam van ’n instelling of organisasie 

geregistreer is wat as sy uitsluitlike doelwit die gesondheidsorg of 
berading van behoeftige, terminaalsiek, ernstig fisies of 
geestesgestremde en MlV/vigs-geaffekteerde persone of pasiënte het; 

(ii) die voorsiening van gesondheidsorgdienste aan arm of behoeftige 
persone; 

(iii) die versorging en berading van terminale siekes of persone met 
ernstige fisiese of geestesgestremdhede, en die berading van hul 
gesinne in hierdie verband; 

(iv) die voorkoming van MlV-besmetting, die voorsiening van 

voorkomende en opvoedkundige programme verwant aan MlV/vigs; 

(v) die versorging, berading of behandeling van mense wat deur MlV/vigs 
aangetas is, insluitend die versorging of berading van hul gesinne en 
afhanklikes in hierdie verband; 

(vi) die voorsiening van bloedoortapping-, orgaanskenking- of soortgelyke 
dienste; en 

(vii) die voorsiening van onderrig in primêre gesondheidsorg, 
geslagsvoorligting of gesinsbeplanning. 

(5) Eiendomme wat gebruik word vir: 

(a) die handhawing van oorlogsveterane se welsyn en wat in die naam van ’n 
trustee of trustees of enige organisasie geregistreer is. 

(b) Landbou, waar: 

(i) belasbare eiendom in die naam van ’n landbouvereniging geregistreer 
is wat met die Suid-Afrikaanse Landbou-unie geaffilieer is of daardeur 
erken word en wat vir die doel van sodanige organisasie gebruik word. 

Kategorieë van eienaars 

(6) Alle residensiële en informele eiendomme met ’n belasbare waarde van minder 
as R15 000 is vrygestel van die betaling van eiendomsbelasting. 

KORTINGS 

Kategorieë van eiendomme 

11 . ( 1 ) Die munisipaliteit mag kortings aan belasbare ondernemings toestaan wat 
plaaslike, maatskaplike en ekonomiese ontwikkeling in sy regsgebied bevorder, 
gegrond op sy Plaaslike, Maatskaplike en Ekonomiese Ontwikkelingsbeleid. Die 
volgende kriteria sal van toepassing wees: 

(a) werkskepping in die munisipale gebied; 

(b) maatskaplike opheffing van die plaaslike gemeenskap; en 

(c) skepping van infrastruktuur tot voordeel van die gemeenskap. 

(2) Kortings in terme van Sub-Artikel 1 moet binne vyf jaar uitgefaseer word vanaf 
die datum waarop die korting vir die eerste keer kragtens die beleid toegestaan 
is. 

(3) Kortings sal by aansoek toegestaan word onderworpe aan: 

(a) ’n Sakeplan wat deur die direkteure van die maatskappy uitgereik is waarin 
aangedui word hoe die plaaslike, maatskaplike en ekonomiese 
ontwikkelingsdoelwitte van die munisipaliteit, soos uiteengesit in seksie 
11(1) verwesenlik gaan word. 

(b) ’n Voortsettingsplan wat deur die direkteure uitgereik is en deur die 
ouditeure van die maatskappy gesertifiseer is waarin verklaar word dat die 
doelwitte binne die eerste jaar na totstandkoming behaal is en hoe die 
maatskappy beplan om vol te hou om die doelwitte te bereik. 

(c) ’n Assessering deur die munisipale bestuurder wat aandui dat die 
maatskappy kwalifiseer. 

(d) ’n Raadsbesluit. 

( 4 ) Die munisipaliteit mag, onderworpe aan die nakoming van voorwaardes, kortings 

toestaan aan Openbare Voordeelorganisasies (onderwys en ontwikkeling) 

gegrond op artikel 17(1)(a) van die Wet. 

(a) Openbare Weldaadorganisasies (onderwys en ontwikkeling) waar: 

(i) belasbare eiendom geregistreer is in die naam van ’n opvoedkundige 
instelling wat kragtens enige wet tot stand gekom het of verklaar of 
geregistreer is; 

(ii) die voorsiening van onderwys deur ’n “skool” soos gedefinieer in die 
Suid-Afrikaanse Skolewet, 1996 (Wet no. 84 van 1996); 

(b) die voorsiening van “hoër onderwys” deur ’n “hoëronderwysinstelling” soos 
gedefinieer kragtens die Wet op Hoër Onderwys, 1997 (Wet no. 101 van 
1997); 

(c) “volwasse basiese onderwys en opleiding”, soos gedefinieer in die Wet op 
Volwasse Basiese Onderwys en Opleiding, 2000 (Wet no. 52 van 2000), 
insluitend onderrig in geletterdheid en gesyferdheid; 

(d) “verdere onderwys en opleiding” voorsien deur ’n “openbare verdere 
onderwys- en opleidinginstelling” soos gedefinieer in die Wet op Verdere 
Onderwys en Opleiding, 1998, (Wet no. 98 van 1998); 

(e) opleiding van werklose persone met die oog daarop om hulle in staat te stel 
om ’n werk te bekom; 

(f) die opleiding of onderrig van persone met ernstige fisiese of 
geestesgestremdhede; 

(g) die voorsiening van oorbruggingskursusse om opvoedkundig benadeelde 
persone in staat te stel om toegang tot ’n hoëronderwysinstelling te verkry 
soos in subparagraaf (iii) in die vooruitsig gestel; 

(h) die voorsiening van onderwyssorg of vroeë kinderontwikkelingsdienste aan 
voorskoolse kinders; 

(i) opleiding van persone wat in die nasionale, provinsiale en plaaslike 
regeringsfere werksaam is vir die doel van kapasiteitsbou in daardie sfere 
van regering; 

(j) die voorsiening van skoolgeboue of -toerusting aan openbare skole en 
opvoedkundige instellings wat by openbare voordeelaktiwiteite betrokke is 
soos in subparagrawe (ii) tot (ix) in die vooruitsig gestel; 

(k) loopbaanvoorligting- en -beradingsdienste wat aan persone verskaf word 
vir die doel om enige skool of hoëronderwysinstelling by te woon soos in 
subparagrawe (ii) en (iii) in die vooruitsig gestel; 

(l) die voorsiening van koshuisakkommodasie aan studente van ’n openbare 
voordeelorganisasie, -instelling, -raad of -liggaam; 

(m) programme wat die behoeftes aan die voorsiening van onderwys, leer, 

onderrig, opleiding, kurrikulumondersteuning, bestuur, 

heleskoolontwikkeling, veiligheid en sekuriteit by skole, kleuterskole of 
onderwysinstellings onder die loep neem soos in subparagrawe (ii) tot (ix) in 
die vooruitsig gestel; 

(n) opvoedkundige verryking, akademiese ondersteuning, aanvullende onderrig 
of uitreikprogramme vir die armes en behoeftiges; en 

(o) die voorsiening van studiebeurse, beurse en toekennings vir studies, 
navorsing en onderrig onderworpe aan sodanige voorwaardes wat deur die 
Minister by wyse van regulasies in die Staatskoerant voorgeskryf mag word; 

(5) Kortings sal onderworpe wees aan die volgende voorwaardes: 

(a) alle aansoeke moet skriftelik aan die munisipaliteit gerig word; 

(b) ’n SAID-belastingvrystellingsertifikaat moet by alle aansoeke aangeheg 
wees; en 

(c) die hoof finansiële beampte of sy gemagtigde moet alle aansoeke 
goedkeur. 

Kategorieë van eienaars 

(6) Eienaars wat aan die volgende kriteria voldoen, mag vir’n korting ooreenkomstig 

’n glyskaal aansoek doen soos van tyd tot tyd deur die raad bepaal: 

(a) die eiendom moet in die naam van die aansoeker geregistreer wees; 

(b) die eienaar moet ten minste 60 jaar oud wees; 

(c) die eienaar moet die eiendom okkupeer; 

(d) in die geval van ’n skakelhuis waarvan ’n gedeelte verhuur word, sal die 
korting slegs van toepassing wees op die gedeelte wat deur die eienaar 
geokkupeer word; 

(e) die ouerdomsvereiste wat in 1 1(6)(b) voorsien word, sal nie van toepassing 
wees indien die eienaar ’n gestremde persoon is wat ’n 
ongeskiktheidspensioen ontvang of ’n persoon is wat vroeër weens mediese 
redes afgetree het nie. 

( 7 ) ‘n Aansoeker moet die volgende besonderhede op die toepaslike aansoekvorm 
verstrek: 

(a) persoonlike besonderhede van aansoeker; 

(b) posadres van aansoeker; 

(c) erf- of perseelnommer soos aangedui in die munisipale waardasierekords 
van die eiendom waarvoor die aansoek gedoen word; 

(d) ’n gedetailleerde beskrywing van die doel waarvoor die toepaslike eiendom 
gebruik word; en 

(e) enige ander besonderhede wat van tyd tot tyd deur die munisipaliteit vereis 
word. 

(8) Die munisipaliteit hou die reg voor om kortings te weier indien die besonderhede 
wat in die aansoekvorm verstrek is onvolledig, verkeerd of vals is. 

( 9 ) Aansoeke wat in terme van paragraaf 11(7) voorsien word, moet van die 
volgende besonderhede vergesel wees: 

(a) ’n gewaarmerkte afskrif van die identiteitsdokument of enige ander bewys 
van die eienaar se ouderdom wat vir die munisipaliteit aanvaarbaar is; 

(b) voldoende bewys van die eienaar en of sy/haar eggenoot/note se inkomste; 

(c) ’n beëdigde verklaring deur die eienaar; 

(d) indien die eienaar ’n gestremde persoon is, moet bewys van die 
ongeskiktheidspensioen betaalbaar deur die staat voorsien word; en 

(e) indien die eienaar op ’n vroeëre stadium weens mediese redes afgetree het, 
moet bewys daarvan ingehandig word. 

( 10 ) Kortings 

(a) Vir persoon(e) wat op die Raad se deernis databasis geregistreer is, 
waarvan die maandelikse huishoudelike inkomste minder of gelyk is aan die 


22 



waarde en voldoen aan die kriteria soos van tyd tot tyd in die Raad se 
Deernis Beleid bepaal word met dien verstande dat die maksimum subsidie 
wat die raad mag toestaan, nie R 120 000.00( eiendoms waardasie) sal 
oorskry nie. 

(b) Eienaars wat kwalifiseer as pensionarisse en wel hul inkomste vanaf so’n 
bron ontvang, tot ‘n maksimum huishoudelike inkomste per erf, uitgesluit 
geregistreerde deernisgevalle van 

(i) 0 tot R5000 R 7500 per maand, is geregtig op ‘n korting van 75% van die 
eiendomsbelasting; 

(ii) R5001 R 7500 tot R7000 R 10000 per maand, is geregtig op ‘n korting 
van 25% van die eiendomsbelasting 

Aansoeke moet jaarliks op die voorgeskrewe vorm voltooi word en vergesel 
word van die nodige stawende bewyse van inkomste. Aansoeke moet die 
munisipaliteit bereik teen einde Oktober van ‘n jaar om in aanmerking te 
kom vir ‘n korting vir die volgende finansiele jaar. ‘n Kwalifiserende eienaar 
sal net geregtig wees op korting op een eiendom in die regsgebied van die 
Matzikama Munisipaliteit. 


VERLAGINGS 

Kategorieë van eiendom 2 

12. (1) ’n Verlaging in die munisipale waardasie soos voorsien in artikel 15(1)(b) van die 

Wet sal toegestaan word waar die waarde van die eiendom geraak word deur 
brandskade, sloping of vloede. 

(2) Die verlaging sal in verhouding wees tot die sertifikaat wat vir hierdie doel deur 
die munisipale waardeerder uitgereik is. 

Kategorieë van eienaars 

(3) Alle kategorieë van eienaars kan aansoek doen om ’n verlaging in die belasting 
betaalbaar soos beskryf in seksie 1 1(10). 

EIENDOMSBELASTINGVERHOGINGS 

13. (1) Die munisipaliteit sal ’n verhoging in eiendomsbelasting jaarliks gedurende die 

begrotingsproses oorweeg. 

(2) Belastingverhogings sal gebruik word om stygings in bedryfskoste van 
gemeenskap- en gesubsidieerde dienste te finansier. 

(3) Ten opsigte van gemeenskap- en gesubsidieerde dienste sal:- 
(a) Die volgende jaarlikse aanpassings gemaak word:- 

(i) Alle salaris- en loonverhogings soos deur die Nasionale Bedingingsraad 

ooreengekom. 

(ii) ’n Inflasie-aanpassing vir algemene uitgawes, herstel en instandhouding 
en bydraes tot fondse. 

(iii) Bykomende waardeverminderingskoste of rente en delging van lenings 
wat verband hou met die bates wat gedurende die vorige finansiële jaar 
geskep is of in die kapitaalbegroting voor voorsiening gemaak is. 

(4) Buitengewone besteding wat nie gedurende die vorige begrotingsproses voorsien 
is nie en deur die raad ten tye van die begrotinghersieningsproses goedgekeur is, 
sal deur’n styging in eiendomsbelasting gefinansier word. 

(5) Alle stygings in die eiendomsbelasting sal aan die plaaslike gemeenskap 
gekommunikeer word ooreenkomstig die raad se beleid op 
gemeenskapsdeelname. 

MEERDOELIGE EIENDOMME 

14. (1) Eiendomsbelasting op eiendomme wat vir meervoudige doeleindes gebruik word, 
sal gehef word op die dominante gebruik soos in artikel 9(1 )(b) van die Wet 
gedefinieer. 

(2) Eiendomme wat vir meervoudige doeleindes gebruik word, anders as daardie 
waarna onder residensiële eiendomme hierbo verwys word, sal belas word op die 
waarde wat aan elke komponent toegeken word en sal die korting, indien van 
toepassing, vir sodanige komponent ontvang. 


KOSTE VAN VRYSTELLINGS, KORTINGS, VERLAGINGS, 
INFASERING VAN EIENDOMSBELASTING EN TOELAES IN DIE 
PLEK VAN EIENDOMSBELASTING 


15. (1) Gedurende die begrotingsproses, moet die Hoof Finansiële Beampte die raad 
inlig oor alle koste wat met die voorgestelde vrystellings, kortings, verlagings. 

infasering van eiendomsbelasting en toelaes in die plek van eiendomsbelasting 
verband hou. 


( 2 ) Voorsiening moet op die bedryfsbegroting gemaak word vir - 

(a) die volle potensiële inkomste wat met eiendomsbelasting geassosieer word; 
en 

(b) die volle koste wat geassosieer word met vrystellings, kortings, verlagings, 
infasering van eiendomsbelasting en toelaes in die plek van 
eiendomsbelasting. 

REGISTER VAN EIENDOMME 

16 . ( 1 ) Die Hoof Finansiële Beampte moet ’n register van eiendomme, soos voorsien in 
artikel 23 van die Wet, opstel en in stand hou. 


KENNISGEWING VAN EIENDOMSBELASTING 

17 . ( 1 ) Die raad sal ten minste 30 dae voor die datum waarop die eiendomsbelasting in 
werking tree, kennis gee van alle eiendomsbelasting wat by die jaarlikse 
begrotingsvergadering goedgekeur is. Rekenings wat na die 30 dae-kennis 
gelewer word, sal op die nuwe eiendomsbelasting gebaseer wees. 

( 2 ) ’n Kennisgewing waarin die strekking van die raadsbesluit, die datum waarop die 
nuwe eiendomsbelasting in werking sal tree en ’n uitnodiging vir besware verstrek 
word, sal by die munisipaliteit vertoon word op plekke wat vir hierdie doel 
aangebring is. 


REGSTELLING VAN FOUTE EN WEGLATINGS 

18 . ( 1 ) Waar die eiendomsbelasting wat op ’n spesifieke eiendom gehef is, verkeerdelik 

bepaal is, hetsy weens ’n fout of weglating aan die kant van die munisipaliteit of 
valse inligting wat deur die betrokke eienaar van die eiendom verstrek is of ’n 
oortreding van die vergunde gebruik waarvoor die betrokke eiendom gebruik mag 
word, sal die eiendomsbelasting verskuldig ooreenkomstig aangepas word vir die 

tydperk wat strek vanaf die datum waarop die fout of weglating ontdek word 
terugwerkend tot die datum waarop eiendomsbelasting vir die eerste keer 
ooreenkomstig die huidige waardasierol gehef is. 

( 2 ) Voorts, waar die fout ontstaan het weens valse inligting wat deur die eienaar van 
die eiendom verstrek is of as gevolg van ’n oortreding van die vergunde gebruik 
van die betrokke eiendom sal rente op die onbetaalde gedeelte van die 
eiendomsbelasting verskuldig gehef word teen die maksimum koers wat deur 
heersende wetgewing toegelaat word. 


FREKWENSIE VAN WAARDASIES 

19 . ( 1 ) Die munisipaliteit sal elke 4 (vier) jaar ’n nuwe waardasierol voorberei en 
aanvullende waardasierolle wanneer ook al nodig, soos voorsien in artikel 78(1) van 
die Wet. 


VERKORTE TITEL 

20. (1) Hierdie beleid is die Eiendomsbelastingbeleid van die Matzikama Munisipaliteit. 


WETLIKE VEREISTES: Oorsig van Wet 6 van 2004 

’n Omskrywing - en in sommige gevalle ’n uittreksel - van die sleutelvereistes van die Wet 
op Plaaslike Regering: Munisipale Eiendomsbelasting no. 6 van 2004 word as aanhangsel A 
tot hierdie beleid aangeheg vir gerieflike verwysing. 

WETLIKE VEREISTES: 


AANHANGSEL “A” 


OMSIGTIGHEIDSNOTA 

Die doel met hierdie uittreksel is nie om die totale inhoud van die Eiendomsbelastingwet te 
dek nie maar fokus eerder op daardie vereistes wat onmiddellik relevant is vir ’n 
munisipaliteit se eiendomsbelastingbeleid. Die gedeelte wat oor oorgangsreëlings handel, is 
daarom weggelaat en so ook die meeste van die bepalings wat oor die waardasieproses 
handel. 

ARTIKEL 2: MAG OM EIENDOMSBELASTING TE HEF 

’n Metropolitaanse of plaaslike munisipaliteit mag ’n belasting op eiendom in sy munisipale 
gebied hef. ’n Distriksmunisipaliteit mag ’n belasting op eiendom binne die 
distrikbestuursgebied hef. 

’n Munisipaliteit moet sy mag om ’n belasting op eiendom te hef, uitoefen onderworpe aan 
Artikel 229 en enige ander toepaslike bepalings van die Grondwet, die bepalings van die 
Wet, en die eiendomsbelastingbeleid en verordeninge wat dit kragtens hierdie Wet moet 
aanneem. 

ARTIKEL 3: AANNEMING EN INHOUD VAN EIENDOMSBELASTINGBELEID 

Die raad van ’n munisipaliteit moet ’n beleid ooreenkomstig die Wet oor die heffing van 
belasting op belasbare eiendom in die munisipaliteit aanneem. 

Sodanige eiendomsbelastingbeleid sal in werking tree op die effektiewe datum van die 
eerste waardasierol wat kragtens die huidige Wet deur die munisipaliteit voorberei word, en 
sodanige beleid moet die munisipaliteit se begroting vir die finansiële jaar ter sprake 
vergesel wanneer daardie begroting in die raad kragtens die vereistes van die Wet op 
Munisipale Finansiële Bestuur ter tafel gelê word. 

’n Eiendomsbelastingbeleid moet: 

• mense wat vir eiendomsbelasting aanspreeklik is billik behandel; 

• die kriteria bepaal wat deur die munisipaliteit toegepas moet word wanneer dit: 

verskillende eiendomsbelasting vir verskillende kategorieë van eiendom hef; 

’n spesifieke kategorie van eienaars van eiendomme, of die eienaars van ’n 
spesifieke kategorie van eiendomme, vrystel van die betaling van belasting op 
hul eiendomme; 

aan ’n spesifieke kategorie van eienaars van eiendomme, of aan die eienaars van 
’n spesifieke kategorie van eiendomme, ’n korting of ’n verlaging in die 
eiendomsbelasting verskuldig ten opsigte van hul eiendomme toestaan; of 
eiendomsbelasting verhoog; 

• kriteria bepaal of voorsien vir die bepaling van kategorieë van eiendomme vir die doel 
om verskillende eiendomsbelasting te hef, en kategorieë van eienaars van 
eiendomme, of kategorieë van eiendomme, vir die doel om vrystellings, kortings en 
verlagings toe te staan; 

• bepaal hoe die munisipaliteit se magte kragtens Artikel 9 uitgeoefen moet word in 
verband met eiendomme wat vir meervoudige doeleindes gebruik word: 

• ten opsigte van koste vir die munisipaliteit en enige voordeel vir die plaaslike 
gemeenskap, vrystellings, kortings en verlagings; uitsluitings; en belasting op 
eiendomme wat kragtens Artikel 21 ingefaseer moet word, identifiseer en kwantifiseer; 

• ag slaan op die effek van eiendomsbelasting op die armes en toepaslike maatreëls 
insluit om die las van eiendomsbelasting op hulle te verlig; 

• ag slaan op die effek wat eiendomsbelasting het op organisasies wat gespesifiseerde 
aktiwiteite tot openbare voordeel verrig en wat kragtens die Inkomstebelastingwet 
weens daardie aktiwiteite vir belastingverlagings geregistreer is, in die geval van 
eiendom wat deur sodanige organisasies besit en vir daardie aktiwiteite gebruik word; 

• ag slaan op die effek wat eiendomsbelasting op die staatsdiensinfrastruktuur het; 

• die munisipaliteit toelaat om plaaslike, maatskaplike en ekonomiese ontwikkeling te 
bevorder; en 

• op ’n basis soos wat voorgeskryf mag word, alle belasbare eiendom in ’n munisipaliteit 
identifiseer wat nie kragtens Artikel 7 belas word nie. 

In die oorweging van kriteria vir toepassing ten opsigte van enige vrystellings, kortings en 

verlagings op eiendom wat vir landbou-doeleindes gebruik word, moet die munisipaliteit ag 

slaan op: 

• die omvang van die dienste wat deur die munisipaliteit ten opsigte van sodanige 
eiendomme verskaf word; 

• die bydrae van landbou tot die plaaslike ekonomie; 

• die mate waartoe landbou hulp verleen in die nakoming van die dienslewering- en 
ontwikkelingsverpligtinge van die munisipaliteit; en 

• die bydrae van landbou tot die maatskaplike en ekonomiese welsyn van plaaswerkers. 

Enige vrystellings, kortings of verlagings wat toegestaan of voor voorsiening gemaak word in 
die eiendomsbelastingbeleid wat deur ’n munisipaliteit aanvaar word, moet voldoen aan en 
geïmplementeer word in ooreenstemming met ’n nasionale raamwerk wat na oorlegpleging 
met georganiseerde plaaslike regering voorgeskryf mag word. 

Geen munisipaliteit mag verligting ten opsigte van die betaling van eiendomsbelasting 
toestaan aan: 

• ’n kategorie van eienaars van eiendomme, of die eienaars van ’n kategorie van 
eiendomme, anders as by wyse van ’n vrystelling, korting of verlaging soos waarvoor 
voorsiening gemaak word in sy eiendomsbelastingbeleid en toegestaan kragtens 
Artikel 1 5 van die huidige Wet; of 

• die eienaars van eiendomme op ’n individuele grondslag nie. 

ARTIKEL4: GEMEENSKAPSDEELNAME 

Alvorens ’n munisipaliteit ’n eiendomsbelastingbeleid aanvaar, moet die munisipaliteit ’n 
proses van gemeenskapsdeelname volg soos in die vooruitsig gestel in Hoofstuk 4 van die 
Munisipale Stelselswet en wat aan die volgende vereistes, soos hierna uiteengesit, voldoen. 

Die munisipale bestuurder van die munisipaliteit moet: 

• die konsepeiendomsbelastingbeleid opsigtelik vir ’n tydperk van ten minste 30 dae 
vertoon by die munisipaliteit se hoof- en satellietkantore en biblioteke, en, indien die 
munisipaliteit ’n amptelike webwerf of ’n webwerf tot sy beskikking het, ook op die 
webwerf; en 

• ’n kennisgewing in die media adverteer waarin vermeld word dat ’n konsep- 
eiendomsbelastingbeleid vir voorlegging aan die raad voorberei is en dat sodanige 
beleid by die onderskeie munisipale kantore vir openbare insae beskikbaar is en (waar 
van toepassing) ook op die toepaslike webwerf beskikbaar is, en die openbare 
gemeenskap nooi om kommentaar aan en vertoë tot die munisipaliteit voor te lê binne 
’n tydperk wat in die kennisgewing gespesifiseer word, waar sodanige tydperk nie 
minder as 30 dae sal wees nie. 

Die raad moet ag slaan op alle kommentaar en vertoë wat tot hom gerig is wanneer hy die 
konsep-eiendomsbelastingwet oorweeg. 

ARTIKEL 5: JAARLIKSE HERSIENING VAN EIENDOMSBELASTINGBELEID 

Die raad moet sy eiendomsbelastingbeleid jaarliks hersien en - indien nodig - wysig. Enige 
wysigings aan die eiendomsbelastingbeleid moet die munisipaliteit se jaarlikse begroting 
vergesel wanneer dit, kragtens die Wet op Munisipale Finansiële Bestuur, in die raad ter 
tafel gelê word. 

Wanneer die raad besluit om sy eiendomsbelastingbeleid te wysig, moet daar voorsiening 
gemaak word vir gemeenskapdeelname as deel van die munisipaliteit se jaarlikse 
begrotingsproses. 

ARTIKEL 6: VERORDENINGE OM DIE EIENDOMSBELASTINGBELEID TEN 
UITVOER TE BRING 

’n Munisipaliteit moet verordeninge aanvaar om die implementering van sy 
eiendomsbelastingbeleid ten uitvoer te bring, en sodanige verordeninge mag onderskei 
tussen verskillende kategorieë van eiendomme, en verskillende kategorieë van eienaars van 
eiendomme wat aanspreeklik is vir die betaling van eiendomsbelasting. 

ARTIKEL 7: EIENDOMSBELASTING WAT OP ALLE BELASBARE EIENDOM 
GEHEFMOET WORD 

Wanneer ’n munisipaliteit eiendomsbelasting hef, moet sodanige eiendomsbelasting op alle 
belasbare eiendom in sy gebied gehef word, maar in weerwil hiervan, is hy nie verplig om 
eiendomsbelasting te hef op die volgende nie: 

• eiendomme waarvan die munisipaliteit self die eienaar is; 

• staatsdiensinfrastruktuur wat deur ’n munisipale entiteit besit word; 

• regte wat teen onroerende eiendom in die naam van ’n persoon geregistreer is; 

• eiendom in welke geval dit onmoontlik is of onredelik moeilik is om ’n markwaarde te 
bepaal weens wetlike onsekere eiendomsreg wat toe te skryf is aan histories 
rasdiskriminerende wette of praktyke. 

Die vereiste om belasting op alle belasbare eiendom te hef, verhoed nie ’n munisipaliteit om 
vrystellings van, kortings op of verlagings in eiendomsbelasting wat gehef word, toe te staan 
nie. 

ARTIKEL 8: DIFFERENSIELE EIENDOMSBELASTING 


’n Munisipaliteit mag, ooreenkomstig die kriteria wat in sy eiendomsbelastingbeleid 
uiteengesit is, verskillende eiendomsbelasting vir verskillende kategorieë van belasbare 
eiendom hef, en hierdie kategorieë mag bepaal word na gelang van die: 

• gebruik van die eiendom; 

• vergunde gebruik van die eiendom; of 

• geografiese gebied waarbinne die eiendom geleë is. 

Om verwarring uit te skakel en vir duidelikheid, sal die munisipalitiet eiendomsbelasting hef 
op die gebruik van die eiendom en nie op die sonering nie. Enige gebruik teenstrydig met die 
vergunde gebruik of sonering sal hanteer word in terme van die munisipaliteit se ordinansie 
op grond gebruik beplanning. 

Kategorieë van belasbare eiendom wat bepaal mag word, sluit die volgende in: 

• residensiële eiendomme 

• industriële eiendomme 

• sake- en kommersiële eiendomme 

• plaaseiendomme wat gebruik word vir: 

landbou-doeleindes 

• eiendomme in staatsbesit 

• munisipale eiendomme 

• staatsdiensinfrastruktuur 

• dorpe in private besit wat deur die eienaar gediens word 

• formele en informele nedersettings 

• gemeenskaplike grond 

• staatstrustgrond 

• eiendom wat deur die bepalings van die Wet op Grondbystand 1 993 of die Wet op die 
Herstel van Grondregte 1994 verkry is of wat onderworpe is aan die Wet op 
Verenigings vir Gemeenskaplike Eiendom 1996 

• beskermde gebiede 

• eiendomme waarop nasionale monumente verklaar is 

• eiendomme wat in besit is van openbare voordeelorganisasies en wat vir enige 
spesifieke aktiwiteit tot openbare voordeel gebruik word 

• eiendomme wat vir meervoudige doeleindes gebruik word. 

ARTIKEL 9: EIENDOMME WAT VIR MEERVOUDIGE DOELEINDES GEBRUIK 
WORD 

’n Eiendom wat vir meervoudige doeleindes gebruik word, moet, vir die doel van 
eiendomsbelasting, toegewys word aan ’n kategorie wat deur die munisipaliteit bepaal word 
vir eiendomme wat gebruik word vir: 

• ’n doel wat ooreenstem met die vergunde gebruik van die eiendom, indien die 
vergunde gebruik van die eiendom gereguleer word; 

• ’n doel wat ooreenstem met die dominante gebruik van die eiendom; of 

• meervoudige doeleindes, soos in Artikel 8 hierbo gespesifiseer. 

’n Belasting wat op ’n eiendom gehef word wat toegewys word aan ’n kategorie van 
eiendomme wat vir meervoudige doeleindes gebruik word, moet bepaal word deur: 

• toedeling van die markwaarde van die eiendom op ’n wyse soos wat voorgeskryf mag 
word aan die verskillende doeleindes waarvoor die eiendom gebruik word; en 

• toepassing van die eiendomsbelasting wat betrekking het op die kategorieë wat deur 
die munisipaliteit bepaal is vir eiendomme wat vir daardie doeleindes gebruik word 
ooreenkomstig die verskillende markwaarde-toedelings. 

ARTIKEL 10: HEFFING VAN BELASTING OP EIENDOM IN DEELTITELSKEMAS 

’n Belasting op ’n eiendom wat onderworpe is aan ’n deeltitelskema moet gehef word op die 
individuele deeltiteleenhede in die skema en nie op die eiendom as’n geheel nie. 

ARTIKEL 11 : BEDRAG VERSKULDIG VIR EIENDOMSBELASTING 

’n Belasting wat deur’n munisipaliteit op eiendom gehef word, moet as ’n bedrag in die rand 
aangedui word: 

• op die markwaarde van die eiendom; 

• in die geval van staatsdiensinfrastruktuur, is die maksimum belastingkoers 
gelykstaande aan 25% van die belastingkoers van toepassing op residensiële 
eiendomme. 

• in die geval van eiendom waarop Artikel 17(1)(h) van toepassing is, op die 
markwaarde van die eiendom min die bedrag wat in daardie artikel vermeld word (let 
daarop dat die betrokke artikel handel oor die vereiste dat die eerste R15 000 van die 
markwaarde van sekere eiendomme nie belasbaar is nie). 

ARTIKEL 12: TYDPERKE WAARVOOR DIE EIENDOMSBELASTING GEHEF 
MAG WORD 

In die heffing van eiendomsbelasting, moet ’n munisipaliteit die eiendomsbelasting vir ’n 
finansiële jaar hef. ’n Eiendomsbelasting verstryk aan die einde van die finansiële jaar 
waarvoor dit gehef is. 

Die heffing van eiendomsbelasting vorm deel van die munisipaliteit se jaarlikse 
begrotingsproses, en die munisipaliteit moet daarom jaarliks, tydens sy begrotingsproses, 
die bedrag in die rand van sy huidige eiendomsbelasting hersien in ooreenstemming met die 
jaarlikse begroting vir die volgende finansiële jaar. 

ARTIKEL 13: INWERKINGTREDING VAN EIENDOMSBELASTING 

’n Eiendomsbelasting word betaalbaar soos aan die begin van die spesifieke finansiële jaar, 
of indien die munisipaliteit se jaarlikse begroting nie aan die begin van die finansiële jaar 
goedgekeur is nie, soos vanaf sodanige latere datum wanneer die munisipaliteit se jaarlikse 
begroting, insluitend die besluit wat die eiendomsbelasting hef, deur die provinsiale 
uitvoerende gesag kragtens artikel 26 van die Wet op Munisipale Finansiële Bestuur 
goedgekeur word. 

ARTIKEL 14: UITVAARDIGING VAN BESLUITE WAT EIENDOMSBELASTING 
HEF 

’n Eiendomsbelasting word deur ’n munisipaliteit gehef deur ’n besluit wat deur die raad met ’n 
ondersteunende stem of ’n eenvoudige meerderheid van sy lede aanvaar is. 

Die besluit wat eiendomsbelasting hef, moet uitgevaardig word deur die besluit in die 
Provinsiale Koerant te publiseer. 

Wanneer ’n munisipaliteit ook al ’n besluit aanvaar om eiendomsbelasting te hef, moet die 
munisipale bestuurder, sonder versuim, die besluit vir ’n tydperk van ten minste 30 dae 
opsigtelik by die munisipaliteit se hoof- en satellietkantore en biblioteke vertoon, en indien 
die munisipaliteit ’n amptelike webwerf of toegang tot ’n webwerf het, ook op daardie 
webwerf, en ’n kennisgewing moet in die media geadverteer word waarin vermeld word dat 
die besluit wat eiendomsbelasting hef, deur die raad aanvaar is en dat die besluit by die 
munisipaliteit se hoof- en satellietkantore ensovoorts beskikbaar is. 

ARTIKEL 15: VRYSTELLINGS, VERLAGINGS EN KORTINGS 

’n Munisipaliteit mag, ooreenkomstig die kriteria wat hy in sy eiendomsbelastingbeleid 
uiteengesit het: 

• ’n spesifieke kategorie van eienaars van eiendomme, of die eienaars van ’n spesifieke 
kategorie van eiendomme vrystel van die betaling van belasting wat op hul eiendom 
gehef word; of 

• aan ’n spesifieke kategorie van eienaars, of aan die eienaars van ’n spesifieke 
kategorie van eiendomme, ’n korting op of ’n verlaging van die eiendomsbelasting ten 
opsigte van hul eiendomme toestaan. 

In die toestaan van vrystellings, verlagings en kortings ten opsigte van eienaars of 
kategorieë van eiendomme, moet’n munisipaliteit sodanige kategorieë kragtens Artikel 8 van 
die bestaande Wet bepaal, en wanneer vrystellings, verlagings of kortings toegestaan word 
ten opsigte van kategorieë van eienaars van eiendomme mag sulke kategorieë die volgende 
insluit: 

• hulpbehoewende eienaars; 

• eienaars wat van pensioene of maatskaplike toelaes vir hul lewensbestaan afhanklik 
is; 

• eienaars wat tydelik sonder ’n inkomste is; 

• eienaars van eiendom wat in ’n gebied geleë is wat deur ’n ramp of enige ander 
nadelige maatskaplike of ekonomiese toestande geraak word; 

• eienaars van residensiële eiendomme met ’n markwaarde laer as ’n bedrag wat deur 
die munisipaliteit bepaal word; en 

• eienaars van landbou-eiendom wat bona fide boere is. 

Die munisipale bestuurder moet jaarliks die volgende in die raad ter tafel lê: 

• ’n lys van alle vrystellings, verlagings en kortings wat deur die munisipaliteit gedurende 
die vorige finansiële jaar toegestaan is; en 

• ’n staat wat die inkomste weerspieël waarvan die munisipaliteit gedurende die vorige 
finansiële jaar afstandgedoen het by wyse van sodanige vrystellings, verlagings en 
kortings; uitsluitings waarna in die Wet verwys word; en die fasering van afslag wat 
kragtens Artikel 21 toegestaan is. 

Alle vrystellings, verlagings en kortings wat vir’n finansiële jaar in die vooruitsig gestel word, 
moet in die munisipaliteit se jaarlikse begroting vir daardie jaar as ’n inkomste aan die 
inkomstekant en ’n uitgawe aan die uitgawekant weerspieël word. 

ARTIKEL 16: GRONDWETLIKE ONGEOORLOOFDE EIENDOMSBELASTING 
(VERKORT) 

Kragtens die Grondwet mag ’n munisipaliteit nie sy mag om belasting op eiendom te hef op’n 
wyse uitoefen wat nasionale ekonomiese beleid, ekonomiese aktiwiteite oor sy grense heen, 
of die nasionale mobiliteit van goedere, dienste, kapitaal en arbeid wesenlik en onredelik 
benadeel nie. 

Indien ’n belasting op ’n spesifieke kategorie van eiendomme, of ’n belasting op ’n spesifieke 
kategorie van eiendomme bo ’n spesifieke bedrag in die rand, enigeen van die 
aangeleenthede waarna hierbo verwys word wesenlik en onredelik benadeel, kan die 
Minister van Provinsiale en Plaaslike Regering, by wyse van ’n kennisgewing in die 
staatskoerant, kennis aan die munisipaliteit ter sprake gee dat die eiendomsbelasting beperk 
moet word tot ’n bedrag wat in die kennisgewing gespesifiseer word. 

ARTIKEL 17: ANDER ONGEOORLOOFDE EIENDOMSBELASTING (VERKORT) 

’n Munisipaliteit mag nie ’n eiendomsbelasting op die volgende hef nie: 

• enige deel van die seestrand; 

• enige deel van die gebiedswater van die Republiek; 

• enige eilande waarvan die staat die eienaar is; 

• daardie dele van ’n spesiale natuurreservaat, nasionale park of natuurreservaat of 
nasionale botaniese tuin wat nie ontwikkel is of vir kommersiële, sake-, landbou- of 
residensiële doeleindes gebruik word nie; 

• mineraleregte; 

• eiendom wat aan ’n begunstigde van grondhervorming of sy of haar erfgename 
behoort, met dien verstande dat hierdie uitsluiting 1 0 jaar vanaf die datum waarop so ’n 
begunstigde se titelakte in die kantoor van die registrateur van aktes geregistreer is, 
verstryk; 

• die eerste R15 000 van die markwaarde van ’n eiendom wat in die waardasierol of 
aanvullende waardasierol aan ’n kategorie toegewys is wat deur die munisipaliteit 
bepaal is vir residensiële doeleindes of vir eiendomme wat vir meervoudige doeleindes 
gebruik word, met dien verstande dat een of meer komponente van die eiendom vir 
residensiële doeleindes gebruik word; 

• ’n eiendom wat geregistreer is in die naam van en hoofsaaklik as ’n plek van openbare 
aanbidding deur ’n godsdienste gemeenskap gebruik word, insluitend ’n amptelike 
woning wat in die naam van daardie gemeenskap geregistreer is en wat deur ’n 
ampsdraer van daardie gemeenskap geokkupeer word en welke ampsdraer by dienste 
van daardie plek van aanbidding lei. 

(Die oorblywende deel van hierdie Artikel handel oor situasies waar die onderskeie 
vrystellings verstryk.) 

ARTIKEL 18: VRYSTELLING VAN MUNISIPALITEITE VAN DIE BEPALINGS 
VAN ARTIKEL 17 

’n Munisipaliteit mag skriftelik by die Minister van Provinsiale en Plaaslike Regering aansoek 
doen om vrygestel te word van die toepassing van die vrystellings wat toegestaan is ten 
opsigte van die die eerste R15 000 van die markwaarde van residensiële en gemengde 
gebruik eiendom indien die munisipaliteit kan demonstreer dat sulke uitsluitings sy vermoë of 
die reg om sy magte uit te oefen of sy funksies binne die betekenis van die Grondwet te 
verrig, in gevaar stel of belemmer. 

ARTIKEL 19: ONGEOORLOOFDE DIFFERENSIASIE 

’n Munisipaliteit mag nie die volgende hef nie: 

• verskillende belasting op residensiële eiendomme (behalwe waar oorgangsreëlings 
van toepassing is of waar sommige van die eiendomme nuut belasbaar is); 

• ’n belasting op nie-residensiële eiendomme wat ’n voorgeskrewe verhouding tot die 
belasting op residensiële eiendomme oorskry; 

• Eiendomsbelasting wat onredelik tussen kategorieë van nie-residensiële eiendomme 
diskrimineer; en 

• bykomende eiendomsbelasting, behalwe as waarvoor in Artikel 22 voorsiening gemaak 
is. 


ARTIKEL 20: BEPERKINGS OP JAARLIKSE VERHOGINGS IN 
EIENDOMSBELASTING 

Die Minister van Provinsiale en Plaaslike Regering mag, met die instemming van die 
Minister van Finansies en by wyse van ’n kennisgewing in die staatskoerant, ’n boperk plaas 
op die persentasie waarmee belasting op eiendomme of ’n belasting op ’n spesifieke 
kategorie van eiendomme verhoog kan word. Verskillende perke kan vir verskillende soorte 
munisipaliteite of verskillende kategorieë van eiendomme gestel word. 

Die Minister mag, op skriftelike aansoek deur’n munisipaliteit, en indien ’n goeie rede bewys 
kan word, sodanige munisipaliteit vrystel van ’n perk wat ooreenkomstig die bogenoemde 
gestel is. 

ARTIKEL 21 : VERPLIGTE INFASERING VAN SEKERE EIENDOMSBELASTING 


’n Belasting wat op nuut belasbare eiendom gehef word, mag nie hoërwees as die belasting 
wat op ’n soortgelyke eiendom of kategorieë van eiendom in die munisipaliteit gehef word 
nie. 

ARTIKEL 22: GESPESIALISEERDE EIENDOMSBELASTINGGEBIEDE 
(VERKORT) 

’n Munisipaliteit kan by wyse van ’n besluit van sy raad ’n gebied binne daardie munisipaliteit 
as ’n spesiale eiendomsbelastinggebied bepaal, ’n bykomende belasting op eiendom in 
daardie gebied hef vir die doel om fondse in te samel om daardie gebied te verbeter of op te 
gradeer, en tussen kategorieë van eiendomme differensieer wanneer sodanige bykomende 
eiendomsbelasting gehef word. 

Om sodanige spesiale eiendomsbelastinggebied te bepaal, moet die munisipaliteit ’n 
voorgeskrewe proses van konsultasie met die plaaslike gemeenskap volg en die instemming 
verkry van die meerderheid van die lede van die plaaslike gemeenskap in die voorgestelde 
eiendomsbelastinggebied wie aanspreeklik sal wees vir die betaling van die bykomende 
eiendomsbelasting. 

Die heffing van ’n bykomende eiendomsbelasting mag nie gebruik word om bestaande 
onbillikhede in die ontwikkeling van die munisipaliteit te versterk nie, en enige bepaling van ’n 
spesiale eiendomsbelastinggebied moet ooreenstem met die doelwitte van die munisipaliteit 
se GOP. 


ARTIKEL 23: REGISTRASIE VAN EIENDOMME 

Die munisipaliteit moet ’n register opstel en in stand hou ten opsigte van alle eiendom wat 
binne daardie munisipaliteit geleë is en sodanige register in ’n deel A en ’n deel B verdeel. 

Deel A van die register bestaan uit die huidige waardasierol van die munisipaliteit, insluitend 
enige aanvullende waardasierolle wat van tyd tot tyd voorberei word. 

Deel B van die register spesifiseer watter eiendomme op die waardasierol of enige 
aanvullende waardasierol onderworpe is aan: 

• ’n vrystelling van eiendomsbelasting kragtens Artikel 15 van die huidige Wet; 

• ’n korting op of ’n verlaging van die eiendomsbelasting kragtens Artikel 15; 

• ’n infasering van die eiendomsbelasting kragtens Artikel 21 ; en 

• ’n uitsluiting waarna in Artikel 17 verwys word. 

Die register moet gedurende kantoorure oop wees vir inspeksie deur die publiek, en indien 
die munisipaliteit ’n amptelike webwerf of ’n webwerf tot sy beskikking het, moet die register 
ook op daardie webwerf vertoon word. 

Die munisipaliteit moet met gereelde tussenposes, maar ten minste jaarliks, deel B van die 
register bywerk. 

ARTIKEL 24: EIENDOMSBELASTING BETAALBAAR DEUR EIENAARS 

’n Belasting wat deur ’n munisipaliteit op eiendom gehef word, moet deur die eienaar van die 
eiendom betaal word. 

Gesamentlike eienaars van ’n eiendom is gesamentlik en afsonderlik aanspreeklik vir die 
bedrag wat vir eiendomsbelasting op daardie eiendom verskuldig is. 

In die geval waar landbou-eiendom deur meer as een eienaar in onverdeelde aandele besit 
word, moet die munisipaliteit oorweeg of in hierdie spesifieke omstandighede dit meer 
toepaslik vir die munisipaliteit sal wees om enigeen van die gesamentlike eienaars 
aanspreeklik te hou vir alle eiendomsbelasting wat ten opsigte van die landbou-eiendom 
gehef word of om enigeen van die gesamentlike eienaars slegs aanspreeklik te hou vir 
daardie gedeelte van die belasting wat op die eiendom gehef word wat die gesamentlike 
eienaar se onverdeelde aandeel in die landbou-eiendom verteenwoordig. 

ARTIKEL 25: BETALING VAN EIENDOMSBELASTING OP EIENDOM IN 
DEELTITELSKEMAS 

Die eiendomsbelasting wat deur ’n munisipaliteit op ’n deeltiteleenheid gehef word, is 
betaalbaar deur die eienaar van die eenheid. 

Die munisipaliteit mag nie die eiendomsbelasting op sodanige deeltiteleenheid, of enige deel 
van sodanige belasting, van die korporatiewe liggaam verhaal wat die deeltitelskema beheer 
nie, behalwe waar die korporatiewe liggaam self die eienaar van enige spesifieke 
deeltiteleenheid is. 

ARTIKEL 26: WYSE EN DATUM VAN BETALING 

’n Munisipaliteit moet ’n eiendomsbelasting op ’n maandelikse basis verhaal, of minder 
dikwels soos wat kragtens die Wet op Munisipale Finansiële Bestuur voorgeskryf mag word, 
of jaarliks, soos wat met die eienaar van die eiendom ooreengekom mag word. 

Indien die eiendomsbelasting in ’n enkele jaarlikse bedrag betaalbaar is, moet dit op of voor 
die datum wat deur die munisipaliteit bepaal is, betaal word. Indien die eiendomsbelasting in 
paaiemente betaalbaar is, moet dit op of voor die datum in elke periode wat deur die 
munisipaliteit bepaal is, betaal word. 

ARTIKEL 27: REKENINGE WAT GELEWER MOET WORD 

’n Munisipaliteit moet elke persoon wat vir die betaling van eiendomsbelasting aanspreeklik 
is van ’n skriftelike rekening voorsien wat die volgende spesifiseer: 

• die bedrag verskuldig vir eiendomsbelasting betaalbaar; 

• die datum waarop of waarvoor die bedrag betaalbaar is; 

• hoe die bedrag bereken is; 

• die markwaarde van die eiendom; 

• indien die eiendom onderworpe is aan enige verpligte infaseringafslag kragtens Artikel 
21 , die bedrag van die afslag; en 

• indien die eiendom onderworpe is aan enige bykomende eiendomsbelasting kragtens 
Artikel 22, die bedrag verskuldig vir die bykomende eiendomsbelasting. 

Die persoon wat aanspreeklik is vir die betaling van die eiendomsbelasting bly aanspreeklik 
vir sodanige betaling hetsy sodanige persoon ’n skriftelike rekening van die munisipaliteit 
ontvang het al dan nie. Indien die persoon ter sprake nie ’n skriftelike rekening ontvang het 
nie, moet daardie persoon die nodige navrae by die munisipaliteit doen. 

ARTIKEL 28: VERHALING VAN AGTERSTALLIGE EIENDOMSBELASTING VAN 
HUURDERS OF OKKUPEERDERS 

Indien ’n bedrag wat verskuldig is vir belasting wat ten opsigte van eiendom gehef word, nie 
na die datum wat deur die munisipaliteit vir betaling vasgestel is deur die eienaar van die 
eiendom betaal is nie, kan die munisipaliteit die bedrag in geheel of gedeeltelik van ’n 
huurder of okkupeerder van die eiendom verhaal, ongeag enige kontraktuele verpligtinge op 
die huurder of okkupeerder tot die teendeel. Die munisipaliteit mag ’n bedrag slegs verhaal 
nadat dit sodanige huurder of okkupeerder skriftelik in kennis gestel het. 

Die bedrag wat die munisipaliteit van die huurder of okkupeerder mag verhaal, word beperk 
tot die bedrag van die huur of ander geld verskuldig of betaalbaar, maar nog nie betaal nie, 
deur sodanige huurder of okkupeerder aan die eienaar van die eiendom. 

ARTIKEL 29: VERHALING VAN EIENDOMSBELASTING VAN AGENTE 

’n Munisipaliteit mag die bedrag wat vir eiendomsbelasting op ’n eiendom verskuldig is in 
geheel of gedeeltelik van die agent van die eienaar verhaal indien dit geriefliker vir die 
munisipaliteit is, maar slegs nadat die munisipaliteit ’n skriftelike kennisgewing in hierdie 
verband aan die agent beteken het. 

Die bedrag wat die munisipaliteit van die agent mag verhaal, word beperk tot die bedrag van 
enige huur of ander geld wat deur die agent namens die eienaar ontvang word, min enige 
kommissie wat aan die agent betaalbaar is. 

ARTIKEL 30: ALGEMENE WAARDASIE EN VOORBEREIDING VAN 

WAARDASIEROLLE 

’n Munisipaliteit wat van voorneme is om ’n belasting op eiendom te hef, moet sorg dat ’n 
algemene waardasie van alle eiendomme in die munisipaliteit gedoen word en moet ’n 
waardasierol van alle eiendomme ooreenkomstig sodanige waardasie voorberei. 

Alle belasbare eiendomme in ’n munisipale gebied moet ten tye van sodanige algemene 
waardasie gewaardeer word, insluitend alle eiendomme wat ten volle of gedeeltelik van 
eiendomsbelasting kragtens Artikel 17 van die huidige Wet uitgesluit is. Indien die 
munisipaliteit egter nie van voorneme is om belasting te hef op sy eie eiendom, op 
staatsdiensinfrastruktuur wat deur ’n munisipale entiteit besit word, en op eiendomme in 
welke geval dit onmoontlik of onredelik moeilik is om ’n markwaarde te bepaal weens wetlike 
onsekere eiendomsreg wat uit rasdiskriminasie van die verlede voortspruit nie, is die 
munisipaliteit nie verplig om sodanige eiendomme as deel van die waardasieproses te 
waardeer nie. 

’n Munisipaliteit kan ook by die Minister aansoek doen om vrystelling van die verpligting om 
eiendomme te waardeer wat van eiendomsbelasting kragtens artikel 17 uitgesluit word, 
indien die munisipaliteit kan demonstreer dat, gegewe sy finansiële en administratiewe 
kapasiteit, die waardasie van sodanige eiendomme ’n té groot las op hom sal plaas. 

Eiendomme wat weens enige van die voormelde oorwegings nie gewaardeer is nie, moet 
nogtans by die waardasierol ingesluit word. 

ARTIKEL 31 : DATUM VAN WAARDASIE 


Vir die doel van ’n algemene waardasie, moet ’n munisipaliteit ’n datum bepaal wat nie meer 
as 1 2 maande voor die aanvang van die finansiële jaar is waarin die waardasierol die eerste 
keer geïmplementeer gaan word nie. 

Die algemene waardasie moet die markwaarde van eiendomme weerspieël in 
ooreenstemming met die marktoestande wat soos op die dag van die waardasie geld en 
ooreenkomstig enige ander toepaslike bepalings van die huidige Wet. 

ARTIKEL 32: AANVANG VAN TYDPERK VAN GELDIGHEID VAN 

WAARDASIEROL (VERKORT) 

’n Waardasierol tree in werking vanaf die begin van die finansiële jaar volgende op die 
voltooiing van die openbare inspeksietydperk wat deur die huidige Wet vereis word en bly 
geldig vir daardie finansiële jaar of vir een of meer daaropvolgende finansiële jare, hoe die 
munisipaliteit ook al mag besluit, maar in totaal vir nie meer as vier finansiële jare nie. 

Artikel 32(2) maak voorsiening vir die verlenging van die tydperk van geldigheid van die 
waardasierol deur die LUR vir Plaaslike Regering, maar slegs vir’n tydperk van vyf finansiële 
jare en slegs onder gespesifiseerde omstandighede. 

ARTIKEL 46: ALGEMENE GRONDSLAG VIR WAARDASIE (VERKORT): 
HOOFSTUK 4 WAARDASIEKRITERIA 

Die markwaarde van ’n eiendom is die bedrag wat die eiendom sou realiseer indien dit op die 
datum van waardasie in die oop mark deur ’n gewillige verkoper aan ’n gewillige koper 
verkoop sou word. 


ARTIKEL 47: WAARDASIE VAN EIENDOM IN DEELTITELSKEMAS 

Wanneer ’n eiendom gewaardeer word wat onderworpe is aan ’n deeltitelskema moet die 
waardeerder die markwaarde van elke deeltiteleenheid in die skema bepaal. 

ARTIKEL 77: ALGEMEEN: OPDATERING VAN WAARDASIEROLLE 

’n Munisipaliteit moet gereeld, maar ten minste een keer per jaar, sy waardasierol opdateer 
en toesien dat ’n aanvullende waardasierol voorberei word of dat die waardasierol self 
gewysig word. 

